Datum: 11.09.2019.

**SAOPŠTENJE ZA MEDIJE**

**m:tel uvijek daje više**

*Još jedna uspješna godina studentske prakse u kompaniji m:tel*

Kao i svake godine, m:tel je i u protekloj školskoj godini svoja vrata otvorio mladim studentima, koji su željni novih znanja i sticanja praktičnog iskustva bili dio programa pružanja studentske prakse ove kompanije.

Kroz program, u školskoj 2018/2019 godini prošlo je čak 26 studenata Prirodno-matematičkog fakulteta u Banjaluci, Fakulteta tehničkih nauka u Novom Sadu, ETF-a Banjaluka, Ekonomskog fakulteta Banjaluka, te m:stipendisti IX generacije. Pored domaćih studenata, praksu u kompaniji m:tel ove godine obavljao je i student iz Poljske, u okviru međunarodnog programa razmjene studenata IAESTE u kojem kompanija m:tel učestvuje godinama unazad.

Razvijajući moderne usluge i prateći svjetske tehnološke trendove, a konstantno ulažući u mlade ljude i njihovo znanje, kompanija m:tel je studentima omogućila upoznavanje i rad sa najsavremenijim tehnološkim rješenjima, poput: Cloud infrastrukture, Oracle APEX, WEB, IPTV Multicast, baze podataka, Smart City IoT servisa, LoRaWAN mreže, itd.

U toku obavljanja prakse, o studentima su se brinuli stručnjaci zaposleni u kompaniji m:tel koji su profesionalno i posvećeno, obavljali svoju mentorsku ulogu i mladim ljudima prenijeli nova znanja i iskustva.

**Zašto je obavljanje prakse važan segment u stručnom usavršavanju?**

Pored teorijskog znanja koje stiču na svojim fakultetima, veoma je bitno da studenti osjete poslovni ambijent, da vide kako stvari funkcionišu u poslovnom okruženju, da steknu poslovne radne navike, a svakako i dodatne vještine i znanja, koja vrlo često, tokom studija, ne mogu da dobiju.

Koliko je važno da ovi mladi ljudi dobiju priliku još kao studenti da upoznaju praktične procese u oblasti kojom se bave, govori činjenica da oni koji su prošli praksu, mnogo lakše i brže prolaze put profesionalnog razvoja u budućem poslovnom životu.

**Zašto bi i ostale kompanije trebale da se vode m:tel-ovim primjerom?**

U vrijeme kada tržište postavlja nove uslove rada, kada se traži brže prilagođavanje i odgovor na izazove, organizacije i kompanije treba da traže nove načine da odgovore na ove, sve prisutnije zahtjeve, uključujući svakako i prenošenje, iskustava, znanja i vještina na mlađe generacije.

Iskustva studenata, s jedne strane, formiraju mišljenja i stavove o kompaniji i njihovoj budućoj karijeri, dok s druge strane poslodavci imaju priliku upoznati mlade talente još za vrijeme studija i zaposliti ih u svojoj kompaniji odmah po završetku studija.

Ozbiljni poslodavci vode računa o ljudima koje primaju na praksu. Oni prate njihov rad, ambicije, energiju, inovativnost, očekivanja i želju za radom, te takve kandidate najčešće uključuju i u svoj poslovni tim.

I narednih godina kompanija m:tel nastaviće sa programom pružanja studentks prakse, te sa ovim i drugim društveno odgovornim projektima i dalje ulagati u znanje, te pružati podršku mladima i talentovanim osobama.

**A šta o svojoj praksi u m:tel-u kažu studenti:**

*Pre dolaska nisam bila upućena u sve tehnologije kojima se kompanija bavi, ali po dolasku sam se oduševila celokupnim praćenjem tehnologije, koja se implementira u mnogo razvijenijim zemljama. U ovoj kompaniji je sve to dobro osmišljeno i uklopljeno, što je u meni stvorilo želju da kada završim fakultet radim ovde.* **Nataša Avramović FTN Novi Sad**

*Voma mi se dopala radna atmosfera, opuštenost i prijateljski odnos među zaposlenima koji vladaju u ovoj kompaniji. Divno je da postoje kompanije poput m:tel-a koje misle o mladima i podržavaju ih u toku njihovog obrazovanja. Susretljivost zaposlenih i spremnost da ti izađu u susret i pomognu prilikom rješavanja potrebnih zadataka ili dodatnog interesovanja i postavljenih pitanja vezanih za neke aktivnosti.* – **Suzana Vukelić , Ekonomski fakultet Banjaluka**

*Svoju poslovnu budućnost definitivno zamišljam u kompaniji m:tel I bila bi mi velika čast I zadovoljstvo da budem dio tima ove kompanije.* – **Dragan Papić PMF Banjaluka**

*Program prakse podrazumijeva obavljanje konkretnih poslova, te osposobljava studente za budući posao. U nekim poslovima se nikad nisam zamišljala, ali sam kroz praksu promjenila svoje mišljenje. Shvatila sam šta me interesuje. Pored toga, program prakse pruža mogućnost boljeg upoznavanje ljudi i radne atmosfere u kompaniji. Jednom rječju mislim da je m:tel jedna od idealnih kompanija koja pruža podršku u razvoju vještina i sposobnosti studenta, te sticanju novih znanja.* ***Nikolina Kecman, Ekonomski fakultet Banjaluka***

*Moja poruka za studente telekomunikacija je da je m:tel definitivno jedna od najboljih kompanija za njih, zato što m:tel mnogo ulaže u najnovije tehnologije i što se tiče pojedinih uređaja zaista je u samom tehnološkom vrhu, daleko iznad većine država u regionu ako ne i na samom vrhu, te bi oni definitivno stekli maksimalno moguće stručno usavršavanje radeći u m:tel-u, kao kompaniji u kojoj su svi zaposleni u konstantnom dodiru sa najnovijom tehnologijom iz oblasti telekomunikacija*. **Miloš Bujaković FTN Novi Sad**

*Uvijek sam na m:tel gledao kao uspješnu, dobro oranizovanu i vodeću kompaniju u regionu. Praksa mi je pomogla da se uvjerim u sve ono sto sam do tada mislio o kompaniji i da uvidim da je ova kompanija definitivno mjesto i okruženje u kom bih volio i želio da radim nakon završetka studija*. **Darko Zdjelar , ETF Banjaluka**